Document ID: 32009D0448

Title and Content:
ΑΠΌΦΑΣΗ ΤΟΥ ΣΥΜΒΟΥΛΊΟΥ της 28 Μαΐου 2009 για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Κεντρικής Τράπεζας των Κάτω Χωρών (De Nederlandsche Bank) (2009/448/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: το πρωτόκολλο για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, το οποίο προσαρτάται στη Συνθήκη περί ιδρύσεως της Ευρωπαϊκής Κοινότητας, και ιδίως το άρθρο 27 παράγραφος 1, τη σύσταση ΕΚΤ/2009/8 της Ευρωπαϊκής Κεντρικής Τράπεζας, της 3ης Απριλίου 2009, προς το Συμβούλιο της Ευρωπαϊκής Ένωσης σχετικά με τον εξωτερικό ελεγκτή της Κεντρικής Τράπεζας των Κάτω Χωρών (De Nederlandsche Bank) (1), Εκτιμώντας τα ακόλουθα: (1) Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών του Ευρωσυστήματος πρέπει να ελέγχονται από ανεξάρτητους εξωτερικούς ελεγκτές, οι οποίοι διορίζονται κατόπιν σύστασης του διοικητικού συμβουλίου της ΕΚΤ και εγκρίνονται από το Συμβούλιο της Ευρωπαϊκής Ένωσης. (2) Στις 12 Ιουλίου 2005 ο Josephus Andreas Nijhuis, εγκεκριμένος λογιστής και πρόεδρος του διοικητικού συμβουλίου της εταιρείας PricewaterhouseCoopers Accountants N.V, ενεργώντας σε προσωπική βάση, ορίστηκε εξωτερικός ελεγκτής της De Nederlandsche Bank (DNB) από το οικονομικό έτος 2005 επ’ αορίστω, με την προϋπόθεση της ανά έτος επιβεβαίωσης του διορισμού. (3) Δεδομένου ότι ο κ. Nijhuis παραιτήθηκε την 1η Οκτωβρίου 2008 από την PricewaterhouseCoopers Accountants N.V, πρέπει να διοριστεί νέος ελεγκτής. (4) Η De Nederlandsche Bank επέλεξε την PricewaterhouseCoopers Accountants N.V. ως εξωτερικό ελεγκτή για τα οικονομικά έτη 2008 έως 2011. (5) Το διοικητικό συμβούλιο της ΕΚΤ συνέστησε να διορισθεί η PricewaterhouseCoopers Accountants N.V. ως εξωτερικός ελεγκτής της De Nederlandsche Bank για τα οικονομικά έτη 2008 έως 2011. (6) Είναι σκόπιμο να ακολουθηθεί η σύσταση του διοικητικού συμβουλίου της ΕΚΤ και να τροποποιηθεί αναλόγως η απόφαση 1999/70/ΕΚ (2), ΑΠΟΦΑΣΙΖΕΙ: Άρθρο 1 Το άρθρο 1 παράγραφος 8 της απόφασης 1999/70/ΕΚ αντικαθίσταται από το ακόλουθο κείμενο: «8. Η PricewaterhouseCoopers Accountants N.V. διορίζεται εξωτερικός ελεγκτής της Nederlandsche Bank για τα οικονομικά έτη 2008 έως 2011.» Άρθρο 2 Η παρούσα απόφαση κοινοποιείται στην Ευρωπαϊκή Κεντρική Τράπεζα. Άρθρο 3 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Βρυξέλλες, 28 Μαΐου 2009.

Classification Labels:
1070
321

Label Descriptions:
{"1070": "Λογιστική", "321": "ΕΠΙΧΕΙΡΗΣΕΙΣ ΚΑΙ ΑΝΤΑΓΩΝΙΣΜΟΣ"}

EuroVoc IDs (Original): 5283
122
2510
2106
54
4590
913
4845
1451
2200
4276

EuroVoc IDs (Expanded): 5283
122
2510
2106
54
4590
913
4845
1451
2200
4276

Dataset Source: meu

Split: train